Source: http://www.regionnitra.sk/gdpr.html
Timestamp: 2018-10-21 02:59:06+00:00

Document:
Informácie o ochrane osobných údajov fyzických osôb
Dňa 25.5.2018 nadobudnú účinnosť nové právne predpisy na ochranu osobných údajov fyzických osôb:
Nariadenie Európskeho parlamentu a Rady /EÚ/ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov / GDPR/, ktorým sa zrušuje smernica 95/46/ES / všeobecné nariadenie o ochrane údajov/. / ďalej len GDPR/
Zákon NR SR č. 18/2018 Z. z. o ochrane osobných údajov a o zmene a doplnení niektorých zákonov / ZOOÚ/. Týmto zákonom sa zrušujú:
vyhláška Úradu na ochranu osobných údajov SR č. 164/2013 Z. z. o rozsahu a dokumentácii bezpečnostných opatrení v znení vyhlášky č. 117/2014 Z. z.
Vyhláška Úradu na ochranu osobných údajov SR č. 165/2013 Z. z., ktorou sa ustanovujú podrobnosti o skúške fyzickej osoby na výkon funkcie zodpovednej osoby./ ďalej len ZOOÚ/
Smernica Európskeho parlamentu a Rady /EÚ/ 2016/680 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií o voľnom pohybe takýchto údajov a o zrušení rámcového rozhodnutia Rady 2008/977/SVV.
Základné pojmy a ich definície k uvedeným právnym predpisom.
A/ Vymedzenie základných pojmov podľa § 5 zákona č. 18/2018 Z. z. na účely tohto zákona:
a/ súhlas dotknutej osoby, b/ genetické údaje, c/ biometrické údaje, d/ údaje týkajúce sa zdravia, e/ spracúvanie osobných údajov, f/ obmedzenie spracúvania osobných údajov g/ profilovanie, h/ pseudonymizácia spracúvania osobných údajov, i/ logo záznamu o priebehu činnosti , j/ šifrovanie transformácie osobných údajov, k/ online identifikátor, l/ informačný systém usporiadaného súboru osobných údajov, m/ porušenie osobných údajov, n/ dotknutá osoba, o/ prevádzkovateľ, p/ sprostredkovateľ, q/ príjemca osobných údajov, r/ tretia strana, s/ zodpovedná osoba, t/ zástupca, u/ podnik, v/ skupina podnikov, w/ hlavná prevádzkareň, x/ vnútropodnikové pravidlá, y/ kódex správania, z/ medzinárodná organizácia, aa/ členský štát, ab/ tretia krajina, ac / zamestnanec úradu.
Úplné znenie definícií týchto základných pojmov sú vo vymenovanom paragrafe.
Tieto základné pojmy a ich definície sú vymenované aj v GDPR / Nariadenie EP a rady EÚ 2016/679/ v jeho jednotlivých bodoch recitálu / odborný výraz / a to konkrétne v článku 4., kapitola I.
B/ Vymedzenie základných pojmov podľa GDPR:
GDPR a nový ZOOÚ zásadným spôsobom menia povinnosti prevádzkovateľa, pričom viaceré povinnosti sa rozšírili aj na sprostredkovateľa.
Osobné údaje podľa čl. 4 ods.1 GDPR: sú informácie týkajúce sa identifikovanej alebo identifikovateľnej fyzickej osoby / ďalej len „dotknutá osoba“ a identifikátorom je odkaz na meno, identifikačné číslo, lokalizačné údaje, online identifikátor, alebo odkaz na jeden či viaceré prvky, ktoré sú špecifické pre fyzickú, fyziologickú , genetickú, mentálnu, ekonomickú, kultúrnu alebo sociálnu identitu tejto fyzickej osoby.
Podľa čl. 6 GDPR a podľa § 13 nového ZOOÚ môže prevádzkovateľ osobné údaje dotknutých osôb spracúvať na základe aspoň jedného z týchto právnych základov:
súhlas dotknutej osoby,
spracúvanie na účely plnenia zmluvy,
spracúvanie nevyhnutné podľa osobitného predpisu alebo medzinárodnej zmluvy,
spracúvanie na ochranu života, zdravia alebo majetku dotknutej osoby alebo inej fyzickej osoby,
spracúvanie nevyhnutné na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi,
Osobné údaje podľa GDPR bod 30 recitálu: fyzickým osobám môžu byť pridelené online identifikátory, ktoré poskytujú ich prístroje, aplikácie, nástroje a protokoly, ako napríklad štítky na rádiofrekvenčnú identifikáciu.
IP adresa ako osobný údaj: IP adresa je osobným údajom, ak ju spracúva poskytovateľ internetového pripojenia spoločne s identifikáciou koncového užívateľa internetového pripojenia. IP adresa môže byť dynamická / uchováva ju poskytovateľ online služieb/ alebo statická / IP adresa využívaná fyzickými osobami-jednotlivcami a vtedy je považovaná za chránený osobný údaj/.
Osobitná kategória osobných údajov: osobitná kategória ochrany osobných údajov nemôže byť na základe zmluvy, môže byť len o zákona / viď bod 5/.
Prevádzkovateľ: Prevádzkovateľ podľa článku 4 bod 7. GDPR: Prevádzkovateľ je fyzická alebo právnická osoba, orgán verejnej moci, agentúra alebo iný subjekt, ktorý sám alebo spoločne s inými určí účely a prostriedky spracúvania osobných údajov. Všeobecné povinnosti prevádzkovateľa sú definované aj v §§ 31 a 32 ZOOÚ a v článku 24 a 25 GDPR. Prevádzkovateľ môže spracúvať genetické údaje, biometrické údaje a údaje týkajúce sa zdravia aj na právnom základe osobitného predpisu alebo medzinárodnej zmluvy, ktorou je Slovenská republika viazaná / § 78 ods. 5 ZOOÚ/. Prevádzkovateľ môže spracúvať biometrické údaje len v prípadoch, keď sa spracúvajú osobitnými technickými prostriedkami, ktoré umožňujú alebo potvrdzujú jedinečnú identifikáciu fyzickej osoby. Zamestnávateľ je v kontexte ochrany osobných údajov zamestnanca prevádzkovateľom. Prevádzkovateľ je zodpovedný za dodržiavanie a súlad spracúvania osobných údajov so zásadami spracúvania osobných údajov, ale musí vedieť tento súlad aj preukázať. Povinnosťou prevádzkovateľa je viesť záznamy o spracovateľských činnostiach.
Sprostredkovateľ: Sprostredkovateľ je fyzická alebo právnická osoba, orgán verejnej moci alebo agentúra alebo iný subjekt, ktorý spracúva osobné údaje v mene prevádzkovateľa na základe uzavretej sprostredkovateľskej zmluvy. Účel spracúvania osobných údajov si nikdy sprostredkovateľ, ale určí mu ho prevádzkovateľ neurčí sám. Zamestnávateľ nemá povinnosť viesť záznamy k tým spracovateľským operáciám, ktoré spĺňajú nižšie uvedené podmienky:
má menej ako 250 zamestnancov,
nie je pravdepodobné, že spracúvanie osobných údajov, ktoré vykonáva, povedie k riziku ochrany práv a slobôd dotknutej osoby,
spracúvanie osobných údajov je príležitostné,
nezahŕňa osobitné kategórie osobných údajov alebo
osobné údaje týkajúce sa viny za trestné činy a priestupky.
Povinnosti a práva sprostredkovateľa sú uvedené v článku 28 až 31 GDPR a v § 34 ZOOÚ.
Dotknutá osoba: Dotknutá osoba je zamestnanec v kontexte aplikácie pravidiel na ochranu osobných údajov teda je fyzickou osobou, ktorej osobné údaje sa spracúvajú Okrem zamestnanca prichádzajú do úvahy ako dotknuté osoby: uchádzači o zamestnanie, dočasne pridelený zamestnanci, rodinní príslušníci zamestnanca, ak ich údaje spracúvajú v súvislosti s realizovanými pracovnoprávnymi vzťahmi a pod. Práva a povinnosti dotknutej osoby sú vymenované v GDPR a ZOOÚ.
Zodpovedná osoba: Zodpovedná osoba podlieha priamo najvyššiemu vedeniu prevádzkovateľa alebo sprostredkovateľa. Zodpovedná osoba môže vykonávať činnosť len na základe poverenia vydaného štatutárnym orgánom prevádzkovateľa. Povinnosti zodpovednej osoby sú vymenované v článkoch 37 až 39 GDPR a v §§ 44 až 46 OOÚ
Kontakt na zodpovednú osobu za Nitriansky samosprávny kraj: osobneudaje@unsk.sk
Je orgánom štátnej správy s celoslovenskou pôsobnosťou, ktorý vykonáva dozor nad ochranou osobných údajov a podieľa sa na ochrane základných práv a slobôd fyzických osôb pri spracúvaní ich osobných údajov garantovaných Ústavou SR.
Úrad pravidelne dopĺňa svoju stránku http://www.dataprotection.gov.sk o nové údaje súvisiace s novými platnými predpismi na ochranu osobných údajov fyzických osôb, ktoré nadobudnú účinnosť 25.5.2018 / viď bod 1. až 3. preambuly tohto dokumentu. Zároveň sú na tejto stránke postupne vymazávané údaje o zákone č. 122/2013 Z. z., ktorého platnosť skončí dňom 24.5.2018.

References: § 5
 čl. 4
 čl. 6
 § 13
 § 78
 § 34